BASES E CONVOCATORIA, OPOSICIÓN LIBRE FUNCIONARIO INTERINO ADMINISTRATIVO
ADMINISTRACIÓN LOCAL — Municipal — Covelo (Persoal, oposicións, 14/05/2018)

Mediante Resolución da Alcaldía do día 4 de maio de 2018, aprobáronse as Bases e Convocatoria para a selección, en réxime de interinidade, dun/dunha administrativo mediante o sistema de oposición libre para cubrir a vacante existente neste concello. Deseguido reprodúcense as bases reguladoras que rexerán a convocatoria: As probas selectivas rexeranse polo previsto nestas bases e polo disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TRLEBE), Lei 2/2015, do 29 de abril, do emprego público de Galicia (LEPGA), Lei 7/85, do 2 de abril, Reguladora das Bases do Réxime Local, Lei 5/1997, do 22 de Xullo, de Administración Local de Galicia, Decreto 896/1991, do 7 de xuño, regras básicas e programas mínimos a que debe axustarse o procedemento de selección dos funcionarios da administración local e, supletoriamente, o Real Decreto 364/1995, de 10 de marzo, polo que se aproba o regulamento xeral de ingreso de persoal ó servizo da Administración Xeral do Estado e demais lexislación concordante que sexa de aplicación. O obxecto das presentes bases e convocatoria é a urxente cobertura en réxime de interinidade de unha praza vacante de administrativo, polo sistema de oposición libre, ao teor do artigo 10.1. a) do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (TRLEBE) e do artigo 23.2. a) da Lei 2/2015, do 29 de abril, do emprego público de Galicia (LEPGA). A devandita praza da plantilla do orzamento de 2017 está encadrada dentro do persoal funcionario de carreira na escala de administración xeral, subescala administrativo, grupo C, subgrupo C1, praza vacante. Nesta convocatoria e dado o número de prazas que se convocan é imposible aplicar a cota de reserva de persoas con discapacidade que establece o artigo 48 da LEPGA. Sen prexuizo disto, as persoas con discapacidade deberán facer constar na solicitude esa condición, achegando acreditación dela en grao igual ou superior ao 33% para os efectos de que o concello adopte as medidas precisas para establecer as adaptacións e axustes razoables de tempos e medios no proceso selectivo. En xeral as propias da subescala administrativa consistentes en tarefas administrativas de trámite e colaboración (iniciar, redactar e tramitar expedientes, rexistrar, arquivar e controlar os expedientes da súa unidade.) ou calquera outra afín á categoría do posto e semellantes as descritas que lle sexan encomendados polos superiores xerárquicos e resulten necesarias por razóns do servizo. Con carácter particular, as seguintes: En todo caso o persoal que ingrese en virtude desta convocatoria quedará obrigado a prestar os servizos na xornada de traballo única ou partida que acorde o concello. O funcionario interino nomeado para cubrir a devandita praza interinamente cesará, ademais de polas causas previstas no artigo 10 e 63 TRLEBEP e 24 e 64 Galicia LEPGA, ou por calquera outra causa de perda de relación de servicio previstas na normativa de aplicación aos empregados públicos, cando finalice a causa que deu lugar a seu nomeamento, ou a praza sexa cuberta definitivamente ou sexa amortizada. Durante o nomeamento lle será de aplicación a normativa vixente sobre incompatibilidades do persoal ao servicio da administración pública. As retribución bruta anual a percibir serán as consignadas no orzamento vixente para a devandita praza. Para participar nas probas selectivas, os aspirantes deberán reunir os seguintes requisitos, referidos todos e cada un deles á data na que remate o prazo de presentación de solicitudes, e conservarse, polo menos, ata a data de nomeamento: a) Ter a nacionalidade española ou algunha outra que, consonte o disposto no artigo 52 da Lei 2/2015, do 29 de abril, do emprego público de Galicia, permita o acceso ao emprego público. b) Idade: ter cumpridos dezaseis anos de idade e non exceder a idade máxima de xubilación forzosa. c) Titulación: Estar en posesión ou en condicións de obtelo con anterioridade á data de finalización do prazo de presentación de instancias, do título de bacharelato, técnico ou equivalente. Cando se aleguen equivalencias de títulos achegarase certificado para o efecto da Consellería de Educación e Ordenación universitaria. No caso de titulacións obtidas no estranxeiro, deberase achegar o documento que acredite fidedignamente a súa homologación. d) Capacidade funcional: non padecer enfermidade nin estar afectado por limitación física ou psíquica incompatible co desempeño das correspondentes funcións. e) Habilitación: non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Non estar incurso en ningún dos supostos de incompatibilidade previstos na Lei 53/1984, de 24 de decembro e no TRLEBE. Todos os requisitos enumerados nestas bases deberán terse no día de finalización do prazo de presentación de solicitudes e conservarse ata o momento da toma de posesión.1. As solicitudes para participar nas probas selectivas dirixiranse á Alcaldía do Concello de Covelo e presentaranse no rexistro xeral do Concello de Covelo durante o prazo de vinte (20) días naturais, contados partir do día seguinte a aquel en que se publique o anuncio da convocatoria e das Bases no Boletín Oficial da Provincia de Pontevedra (BOPPO). Igualmente dárase difusión no taboleiro de anuncios da Casa do Concello e na sede electrónica municipal (http://covelo.sedelectronica.es). As solicitudes formularanse na forma que determina artigo 66 da Lei 39/2015 do Procedemento Administrativo Común das Administracións Públicas ou conforme ó modelo que se acompaña como Anexo II a estas bases, e conterá, polo menos, os datos persoais do/a solicitante, co seu enderezo, a denominación da praza convocada, e unha declaración expresa de que reúne os requisitos esixidos nestas bases da convocatoria. As solicitudes tamén poderán presentarse nas demais formas que determina o artigo 16.4 da Lei 39/2015 do Procedemento Administrativo Común das Administracións Públicas. No caso de presentase as solicitudes en lugar distinto do rexistro xeral deste Concello e dado os prazos previstos, faise necesario que os/as interesados/as remitan por fax unha copia da instancia ó número 988/350131 dentro do citado prazo de presentación de solicitudes e antes das 15:00 horas o derradeiro día. As solicitudes que se presenten a través da oficina de correos deberán entregarse en sobre aberto para seren seladas e datadas antes de seren certificadas. As solicitudes subscritas por españois no estranxeiro poderán cursarse, no prazo sinalado, a través das representacións diplomáticas ou oficinas consulares de España no estranxeiro, que a remitirán seguidamente ao organismo competente.2. Xunto coa solicitude se achegará obrigatoriamente: Os aspirantes quedan vinculados aos datos que fagan constar na súa solicitude, se ben os erros de feito que poidan advertirse poderán corrixirse ou repararse en calquera momento ben de oficio ben a instancia de parte.3. Aqueles aspirantes que estean en situación de discapacidade e soliciten adaptación de tempo e medios para a realización das probas da fase de oposición, deberán achegar xunto coa documentación mencionada, a seguinte: a) Solicitalo de modo expreso na súa instancia, concretando as adaptacións concretas que pretende. b) Achegar fotocopia compulsada de ditame técnico facultativo emitido polo órgano técnico de cualificación do grado de minusvalía competente, acreditando de forma fidedigna as deficiencias permanentes que deron orixe ao grado de minusvalía recoñecido, a efectos de que o órgano de selección poida valorar a procedencia ou non das adaptacións solicitadas. Só se poderá solicitar e outorgar esta adaptación se o aspirante presenta especiais dificultades para a realización das probas de oposición e así se acredita co ditame técnico facultativo e estas adaptacións gardan relación directa coa proba a realizar. As adaptacións de tempo deberán axustarse ao previsto na Orden PRE/1822/2006 de 9 de xuño, do Ministerio da Presidencia. Todos os requisitos anteriores deberán terse no momento de rematar o prazo de admisión de solicitudes e conservarse, cando menos, durante o proceso selectivo. Unha vez rematado o prazo de presentación de solicitudes o Sr. Alcalde ditará resolución pola que declara aprobada a lista provisional de admitidos/as e excluídos/as, coas causas que motivaron a exclusión, así como a designación do tribunal do proceso de selección. A devandita resolución publicarase no taboleiro de edictos do concello do Covelo, sen prexuízo da súa publicación, de forma complementaria, na devandita páxina web deste Concello, concedéndose un prazo de 5 días hábiles contados a partir do seguinte ao da publicación, para poder emendar, de ser o caso, os erros ou defectos que motivaron a exclusión, así como para promover a recusación dos membros do tribunal. Rematado o prazo anterior, o Sr. Alcalde dictara nova resolución pola que aprobará a lista definitiva de admitidos/as e excluídos/as ao proceso selectivo, e fixará o lugar e a data do comezo das probas da oposición. Esta resolución publicarase igualmente no taboleiro de anuncios do Concello do Covelo, sen prexuízo da súa publicación, de forma complementaria, na devandita páxina web. O feito de figurar incluído/a na relación de admitidos/as non prexulga que se lles recoñeza ós/ás interesados/as a posesión dos requisitos esixidos, os cales deberán ser xustificados documentalmente como se indica nestas bases. O tribunal de selección estará formado por cinco membros: un presidente, un secretario e tres vocais e quedará integrado polas persoas que designe o Alcalde, publicándose a súa composición consonte o disposto na base anterior, coa lista provisional de admitidos/as e excluídos/as. O tribunal quedará integrado, ademais, polos respectivos suplentes que serán designados xunto cos titulares. A pertenza aos órganos de selección será sempre a título individual, non pudendo ostentarse en representación nin por conta de ninguén. A composición do tribunal será predominantemente técnica e os seus membros deberán posuír titulación ou especialización igual ou superior á esixida para o acceso á praza convocada. Non poderá formar parte do tribunal cualificador o persoal de elección ou de designación política, os funcionarios interinos e o persoal eventual. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de Réxime Xurídico do Sector Público, así como cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte o disposto no artigo 13.2º do Real decreto 364/1995, do 10 de marzo, do regulamento xeral de ingreso. Así mesmo, os interesados poderán recusar aos membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 Lei 40/2015, de 1 de outubro, de Réxime Xurídico do Sector Público. Todos os membros do tribunal terán voz e voto. O tribunal non poderá constituírse nin actuar sen a asistencia do Presidente e do Secretario ou, no seu caso, quen lles substitúan, e da metade, polo menos, dos seus membros. O tribunal, por medio do seu Presidente, poderá dispor a incorporación aos seus traballos de asesores especialistas, con voz pero sen voto, quen colaborarán co órgano de selección exclusivamente no exercicio das súas especialidades técnicas. O tribunal está facultado para resolver cantas dúbidas poidan exporse e para adoptar os acordos que garantan a boa orde da convocatoria, en todo o non previsto polas presentes bases e normativa aplicable. Os acordos do tribunal só poderán ser impugnados polos interesados nos supostos e na forma establecida na Lei 39/2015, do procedemento administrativo común das administracións públicas. As resolucións do tribunal cualificador vinculan á Administración, sen prexuízo de que esta, no seu caso, poida proceder á súa revisión, conforme ao previsto nos artigos 106 e seguintes da Lei 39/2015, do procedemento administrativo común das administracións públicas. Aos membros ou asesores do tribunal que concorran ás súas sesións, aboaránselles indemnizacións por asistencia e, cando cumpra, por dietas e gastos de viaxe, nas contías establecidas na lexislación vixente no momento dos devengos. As indemnizacións dos asesores, agás disposición en contrario, serán as establecidas para os vogais. a) A data, a hora e o lugar na que deba constituírse o tribunal, así como o día, hora e lugar para a o comezo do primeiro exercicio da oposición, anunciarase no taboleiro de anuncios do Concello do Covelo, sen prexuízo da súa publicación de forma complementaria na sede electrónica (http://covelo.sedelectronica.es), xunto coa resolución aprobatoria da lista definitiva de admitidos e excluídos. b) A publicación dos sucesivos anuncios de realización dos restantes exercicios e dos resultados destes efectuarase polo tribunal, con 24 horas de antelación cando menos a tal realización, no lugar onde se haxa celebrado o anterior e no taboleiro de anuncios do Concello do Covelo, sen prexuízo da súa publicación complementaria na referida páxina web. c) No caso de que participen persoas con discapacidade que solicitasen adaptacións de tempo e medios, será o órgano de selección o que determine o contido e alcance das adaptacións solicitadas. Para a concesión ou denegación das solicitudes de adaptación, terase en conta que as mesmas non deberán desvirtuar o contido do exercicio, nin implicar a reducción nin menoscabo do nivel de suficiencia esixible para superar o proceso selectivo. Para a adaptación de tempos estarase a Orde PRE/1822/2006, do 9 de xuño pola que se establecen criterios xerais para adaptación de tempos adicionais nos procesos selectivos para o acceso ao emprego público de persoas con discapacidade e normativa de concordante aplicación. Os órganos de selección poderán requirir informe e, de ser o caso, colaboración dos órganos técnicos competentes da administración laboral ou sanitaria da Xunta de Galicia. d) Os aspirantes serán convocados para cada exercicio en chamamento único e perderán o seu dereito os que non comparezan cando se realice, agás en casos alegados e xustificados con anterioridade á realización dos exercicios, os cales serán libremente apreciados polo Tribunal. A non presentación de un aspirante a calquera dos exercicios obrigatorios no momento de ser chamado, determinará automaticamente o decaemento do seu dereito a participar no mesmo e nos sucesivos, quedando excluído, en consecuencia, do procedemento selectivo. Aos efectos previstos neste apartado, o chamamento se considerará único, aínda que haxa que dividirse en varias sesións a realización do exercicio que así o requira, debendo asistir os aspirantes á sesión á que haxan sido convocados. e) En calquera momento o tribunal poderá requirir os/as opositores para que acrediten a súa identidade. f) Se en calquera momento do proceso selectivo chegara a coñecemento do Tribunal que algún dos/as aspirantes non posúe a totalidade dos requisitos esixidos na convocatoria, previa audiencia do interesado, deberá propoñer á Sr. Alcalde a súa exclusión indicando as inexactitudes ou falsidades observadas para os efectos procedentes. g) Dende a total terminación dun exercicio ou proba ata o comezo do seguinte deberá transcorrer un prazo mínimo de 72 horas e un máximo de 45 días naturais. h) Concluído cada un dos exercicios da oposición o Tribunal fará pública a relación, por orden descendente, de aspirantes que o superasen, coa indicación da puntuación obtida no taboleiro de anuncios do Concello de Covelo, sen prexuízo da súa publicación complementaria na devandita páxina web. Os opositores non incluídos na devandita relación terán a consideración de non aptos quedando eliminados da oposición. i) Contra os acordos do tribunal poderá interpoñerse o recurso procedente ante o órgano competente de conformidade co previsto na Lei 40 /2015 de réxime xurídico do sector público e na Lei 39/2015 do procedemento administrativo común das administracións públicas, na Lei 7/1985, do 2 de abril Reguladora das Bases de Réxime Local, así como na Lei 29/1998, do 13 de xullo, reguladora da Xurisdicción Contencioso Administrativa segundo corresponda. A oposición constará de dous exercicios de carácter obrigatorio e eliminatorio, que versarán sobre as materias previstas no temario do Anexo I destas Bases, e un exercicio de coñecemento do galego de carácter obrigatorio e eliminatorio agás para aquelas persoas que acrediten o coñecemento da lingua galega conforme á normativa vixente 1º. Teórico.— Escrito: de carácter obrigatorio e eliminatorio. Valorarase cun máximo de 10 puntos, declarándose non aptos os que non obteñan como mínimo 5 puntos. O exercicio consistirá en contestar por escrito, nun prazo máximo de 1 hora, un cuestionario de 50 preguntas tipo test, con catro respostas alternativas en relación aos contidos do programa que consta como anexo nestas bases. O test cualificarase de forma matemática, asignándolle puntuación positiva ós acertos (0,2) e a metade da puntuación, pero negativa (-0,10), ós erros. Resulta así que dúas respostas negativas restan unha positiva e non se computarán as deixadas en branco. As puntuacións obtidas no test serán publicadas no taboleiro de anuncios do concello e na súa sede electrónica, tendo os aspirantes un prazo de tres días hábiles, contados a partires do día seguinte ao desta publicación, para presentar no Rexistro Xeral do concello as reclamacións que consideren oportunas. Resoltas, no seu caso, as alegacións presentadas ou transcorrido o citado prazo, convocarase aos aspirantes que superaron o test para a realización do segundo exercicio.2º. Práctico.— Escrito: de carácter obrigatorio e eliminatorio. Valorarase cun máximo de 10 puntos, sendo necesario para aprobar obter un mínimo de 5 puntos. O exercicio consistirá na resolución por escrito, durante o período máximo de 90 minutos, de un ou varios supostos teórico-prácticos que determinará o tribunal inmediatamente antes do comezo do exercicio, relativo ás tarefas administrativas propias da subescala e ás funcións inherentes ao posto ao que se aspira nas materias relacionadas co temario anexo. Neste exercicio avaliarase a formación xeral, a claridade, a orde das ideas, a facilidade de exposición escrita e a capacidade de síntese. Para dar cumprimento ó previsto no artigo 51 da Lei 2/2015, do 29 de abril, do emprego público de Galicia (LEPGA), establecese que os exercicios se redacten e se distribúan en galego ou en castelán.3º exame: Coñecemento do galego. Con carácter obrigatorio e eliminatorio. Obrigatorio para os aspirantes que non acrediten o nivel de coñecemento do idioma galego CELGA 4 ou equivalente debidamente homologado polo órgano competente en materia de política lingüística da Xunta de Galicia, exentos polo tanto os aspirantes que o acrediten (VIII.—PRESENTACIÓN DE INSTANCIAS). Este exercicio consistirá na traducción sen diccionario dun fragmento dun texto legal en castelán proposto polo tribunal e no tempo máximo que este determine. Este exercicio será cualificado de apto ou non apto. A cualificación de cada un dos exercicios da oposición será a media aritmética das puntuacións outorgadas por tódolos membros asistentes do Tribunal. Cando entre dúas puntuacións outorgadas por membros do Tribunal exista unha diferencia superior a tres enteiros, serán automaticamente excluídas as dúas cualificacións, maior e menor das puntuacións outorgadas, calculándose a media aritmética coas puntuacións outorgadas polos demais membros do Tribunal. As cualificacións dos aspirantes aprobados en cada un dos exercicios serán publicadas no taboleiro de anuncios do concello e na sede electrónica municipal o mesmo día no que se faga a cualificación. Non se publicará a puntuación dos aspirantes que non acadaron o mínimo esixido (5 puntos en cada un dos exercicios) sendo suficiente facer constar esta circunstancia sen prexuízo de que debe constar nas actas e no expediente, que poderán examinar os interesados. A puntuación definitiva de cada aspirante será a resultante da suma das puntuacións obtidas en cada exercicio da fase de oposición. Rematada a cualificación da oposición o tribunal publicará a relación de aprobados pola orde de puntuación obtida no taboleiro de anuncios da Casa do Concello e na sede electrónica municipal. Os aspirantes disporán dun prazo de 3 días hábiles, a contar desde o seguinte ao da publicación das puntuacións da fase de oposición para facer reclamacións ás mesmas. No suposto de empate nas puntuacións de dous ou máis aspirantes, este resolverase tendo en conta a maior puntuación obtida no primeiro exercicio e se isto non fose suficiente, pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo na forma que dispoña o tribunal previa a citación dos opositores afectados a través de chamamento telefónico. O dito sorteo deberá realizarse nun prazo máximo de 48 horas. O candidato/a que acade a condición de aprobado/a no proceso selectivo presentará, no prazo de 7 días naturais, a contar desde o seguinte ao da publicación no Taboleiro de anuncios municipal e na páxina Web do Concello da lista de aprobados, no Rexistro Xeral do Concello de Covelo, os documentos que se especifican seguidamente: De non achegar dita documentación no devandito prazo, agás causa de forza maior, ou se da documentación achegada non quedase acreditado que cumpre os requisitos esixidos, decaerá nos seus dereitos, quedando anuladas todas as súas actuacións, sen prexuízo da responsabilidade en que puidera incorrer por falsidade na solicitude. De darse este suposto sería proposto para a cobertura desta praza o seguinte candidato que teña superado o proceso selectivo e obtivese a seguinte maior puntuación máis alta. Presentada a documentación requirida na base anterior, o aspirante será formalmente nomeado funcionario/a interino/a para cubrir interinamente a praza obxecto da convocatoria mediante o correspondente decreto de Alcaldía, o cal será publicado no BOP e no DOG e notificado ao interesado quen deberá tomar posesión do posto no prazo máximo de tres días hábiles, contado a partir da notificación do citado nomeamento. No acto de toma de posesión o/a nomeado/a deberá prometer ou xurar o cargo na forma establecida legalmente. De non tomar posesión no prazo indicado, sen causa xustificada que deberá ser alegada, xustificada e aceptada o aspirante decaerá nos seus dereitos. Ata tanto non se inicie a efectiva prestación dos servizos os aspirantes non terán dereito a ningunha percepción económica. Para o suposto de que a persoa nomeada funcionario/a interino/a non se presente a tomar posesión dentro do referido prazo ou unha vez tomada posesión, renunciase ou tivera que ser cesado por calquera causa das previstas nestas bases ou na normativa de aplicación ou teña que ser substituído/a por IT, incapacidade permanente, maternidade, permisos, vacacións ou outras causas similares, ou tamén cando se dea algunha das circunstancias previstas no TRLEBEP e na LEPGA, poderá realizarse un novo nomeamento co/a seguinte aspirante que por orde de puntuación lle corresponda na relación de valorados e ata que se incorpore o substituído/a, previa presentación da documentación a que se refire a base anterior. No non previsto nestas bases estarase ao establecido na Lei 2/2015, de 29 de abril, do emprego público de Galicia; Lei 7/2004, de 16 de xullo, galega para a igualdade de mulleres e homes; Lei 7/1.985, de 2 de abril, reguladora de bases de réxime local; Real Decreto Lexislativo 781/1.986, de 18 de abril, texto refundido de disposicións legais vixentes en materia de réxime local; Real decreto lexislativo 5/2015, de 30 de outubro polo que se aproba o Texto Refundido da Lei do Estatuto Básico do Empregado Público; Real Decreto 364/1.995, de 10 de marzo, polo que se aproba o regulamento xeral de ingreso do persoal ao servicio da administración xeral do estado e de provisión de postos de traballo e promoción profesional dos funcionarios civís da administración xeral do estado; Real Decreto 896/1991, de 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración; Orden APU/1461/2002, de 6 de xuño pola que se establecen as normas para a selección e nomeamento de persoal funcionario interino, Decreto 95/1.991, do 20 de marzo, polo que se aproba o Regulamento de selección de persoal ó servicio da Administración autonómica de Galicia, Lei 53/1984 de, 26 de decembro de Incompatibilidades del Persoal ao Servicio de las Administracións Públicas, e demais disposicións concordantes e de xeral aplicación. O Tribunal queda facultado para resolver as dúbidas que se presenten e tomar os acordos necesarios para a boa orde da selección en todo o non previsto nestas Bases. Así mesmo, o Tribunal poderá declarar durante o transcurso do proceso selectivo como excluídos a aqueles/as aspirantes que fagan uso de calquera actuación fraudulenta na acreditación dos requisitos e méritos requiridos nestas bases. As bases da convocatoria e cantos actos administrativos deriven das mesmas e das actuacións dos tribunais poderán ser impugnadas nos casos e na forma establecidos pola Lei 35/2015 do Procedemento Administrativo Común das Administracións Públicas, a Lei 7/1985, do 2 de abril Reguladora das Bases de Réxime Local, así como na Lei 29/1998, do 13 de xullo, reguladora da Xurisdicción Contencioso Administrativa segundo corresponda. Os interesados autorizan ao Concello de Covelo á publicación, nos taboleiros de anuncios e na páxina web do Concello, dos datos persoais, que consten no expediente da selección e que sexan necesarios publicalos de conformidade con estas Bases. A presentación da documentación requirida para participar no proceso de selección presumirá o consentimento para publicar a información nos termos indicados.1. A Constitución Española de 1978: Estrutura e principios xerais. A reforma da Constitución. O Tribunal Constitucional. Dereitos e deberes fundamentais dos españois. Garantías dos dereitos fundamentais e liberdades públicas. A suspensión dos dereitos e liberdades.2. A organización territorial do Estado na Constitución.3. O Goberno e a Administración. Principios de actuación da Administración Pública. A Administración Xeral do Estado. As Comunidades Autónomas. Estatutos de Autonomía. A Autonomía Local.4. Disposicións xerais, principios de actuación e funcionamento do sector público na Lei 40/2015, do 1 de outubro, de Réxime Xurídico do Sector Público. As relacións interadministrativas.5. A Lei 39/2015, do 1 de outubro, do Procedemento Administrativo Común das Administracións Públicas. O obxecto e ámbito subxectivo de aplicación. Os interesados no procedemento administrativo. Capacidade de obrar, concepto de interesado e representación. Rexistros.6.—O acto administrativo. Requisitos e eficacia. A nulidade e anulabilidade do acto administrativo, conversión, conservación e convalidación dos actos administrativos.7.—O procedemento administrativo común: garantías, iniciación, ordenación, instrución e finalización.8.—A revisión dos actos administrativos en vía administrativa. A revisión de oficio. Os recursos administrativos: principios xerais, clases e regulación.9.—As leis de Transparencia, Acceso á información pública e bo goberno: obxecto e ámbito subxectivo de aplicación. A publicidade activa. O dereito de acceso á información pública. Réxime de impugnacións.10. Lei Orgánica 15/1999, de 13 de decembro, de Protección de Datos de Carácter Personal, e o seu Regulamento de desarrollo. Obxecto e réxime xurídico. Principios da protección de datos. Calidade dos datos. Dereito de información na recollida de datos, consentimento do afectado, seguridade dos datos, datos especialmente protexidos, deber de segredo. Dereitos dos ciudadáns: acceso, rectificación, oposición, cancelación. Ficheiros de titularidade pública. Ficheiros de titularidade privada. Axencia Española de Protección de Datos. O Rexistro Xeral de Protección de Datos. Potestade de inspección. Infracións e sancións.11.—A Lei 7/85, do 2 de abril, Reguladora das Bases do Réxime Local. Disposicións xerais. O municipio. territorio, poboación, organización e competencias. A provincia: organización e competencias.12.—Funcionamento de órganos colexiados locais; réxime de sesións e acordos. Actas e certificacións de acordos. As resolucións do Presidente da Corporación. As ordenanzas e regulamentos das entidades locais. clases, procedemento de elaboración e aprobación.13.—A poboación do municipio. Condición de veciño. Padrón municipal de habitantes. Concepto. Inscripción no Padrón Municipal de habitantes. Cesión de datos.14.—Os bens das entidades locais. Regulación. Concepto e clasificación. O inventario.15.—Os contratos do sector público. Delimitación dos tipos de contractuais. Órganos de contratación. Perfil do contratante. Preparación dos contratos. Selección do contratista e adxudicación dos contratos.16.—As Facendas Locais. Clasificación dos ingresos. As Ordenanzas Fiscais. As ordenanzas fiscais de Covelo.17.—Estudo especial dos ingresos tributarios; impostos, Taxas e Contribucións Especiais. Os prezos públicos. Os ingresos de dereito privado. As subvencions e outros ingresos de dereito público.18.—O Orzamento Xeral das Entidades Locais. Principios, integración e documentos de que constan. Proceso de aprobación do Orzamento Local. A estructura orzamentaria. A prórroga orzamentaria.19.—Os créditos do orzamento de gastos: delimitación, situación e niveles de vinculación xurídica. As fases de execución orzamentaria. Os pagos a xustificar. Os anticipos de caixa fixa. As modificacions de crédito: clases, concepto, financiación e tramitación.20.—Liquidación do orzamento. Tramitación. Os remanentes de crédito. O resultado orzamentario: concepto, cálculo e axustes. O remanente de tesourería: concepto e cálculo. Análise do remanente de tesorería para gastos con financiación afectada e do remanente de tesourería para gastos xerais. A consolidación presupuestaria.21.—Estabilidade Orzamentaria e sostibilidade financeira. Principios xerais. Obxectivos de estabilidade presupuestaria, de debeda pública e da regra de gasto para as Corporacions locais. Suministro de información financiera das Entidades Locais.22.—A contabilidade das entidades locais: os modelos normal, simplificado e básico. As Instruccions dos modelos normal e simplificado de contabilidade local: estructura e contido. Particularidades do modelo básico.23.—A Conta Xeral das Entidades Locais: contido, formación, aprobación e rendición. Outra información a suministrar ao Pleno, aos órganos de xestión, aos órganos de control interno e a outras Administracions Públicas.24.—A recadación dos tributos. Órganos de recadación. O procedemento de recadación en período voluntario. O procedemento de recadación en vía de prema: Iniciación, títulos para a execución e providencia de prema. Aprazamento e fraccionamento de pago.25.—O persoal ó servicio das entidades locais. Funcionarios, persoal laboral e persoal eventual. Dereitos e deberes dos empregados públicos. Réxime disciplinario do persoal ó servizo das Administracións Públicas.26.—O contrato de traballo: formalización e características. Modalidades de contrato de traballo.27.—O salario. Estructura salarial e estructura do recibo do salario.28.—A seguridade social. Responsabilidade. Infraccions e sancions. Cotización 29.—As subvencións. Procedementos de concesión e xestión das subvencións. Especial análise do procedemento de concorrencia competitiva. Xustificación das subvencións. Reintegro de subvencións. Control financeiro. Infracións e sancións administrativas.30.—A responsabilidade patrimonial nas administracións públicas. Principios. Procedemento. Proceso selectivo para cubrir interinamente unha praza vacante encadrada dentro do persoal funcionario de carreira na escala de administración xeral, subescala administrativa, grupo C, subgrupo C1 praza vacante. D./D.ª., provisto/a de DNI., con domicilio a efecto de notificacións en …………………………………………………., teléfono núm., EXPÓN: Que convocado procedemento selectivo polo sistema de oposición para cubrir en réxime de interinidade unha praza vacante encadrada dentro do persoal funcionario de carreira na escala de administración xeral, subescala administrativa, grupo C, subgrupo C1, praza vacante, cuxo anuncio se publicou no BOLETÍN OFICIAL DA PROVINCIA, de data., e desexando tomar parte no citado proceso selectivo, DECLARA que son certos os datos consignados nesta solicitude e que na data de remate do prazo de presentación de instancias reúne todos e cada un dos requisitos esixidos nas bases da convocatoria. Polo exposto e declarado, SOLICITA: Que tendo por presentada esta solicitude e documentación que achega coa mesma sexa admitido/a ao proceso selectivo indicado. Documentos que achega:.,. de. de 2017 (Sinatura do/a solicitante) SR. ALCALDE- PRESIDENTE DO CONCELLO DE COVELO O prazo de presentación de solicitudes será de vinte días naturais, contados desde o día seguinte á publicación do anuncio no Boletín Oficial da Provincia. Os sucesivos anuncios desta convocatoria, cando procedan de conformidade coas bases, publicaranse no taboleiro de anuncios do Concello e na páxina web municipal. Contra estas bases, que esgotan a vía administrativa, pode interpor, alternativamente, ou un recurso de reposición potestativo, no prazo dun mes contado desde o día seguinte á publicación deste anuncio, ante O ALCALDE do Concello de Covelo, de acordo cos artigos 123 e 124 da Lei 39/2015, do 1 de outubro, do procedemento administrativo común, ou un recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados desde o día seguinte á publicación deste anuncio, conforme o establecido no artigo 46 da Lei 29/1998, do 13 de xullo, da xurisdición contencioso-administrativa. Se opta por interpor un recurso de reposición potestativo, non poderá interpor un recurso contencioso-administrativo ata que aquel sexa resolto expresamente ou se produza a súa desestimación por silencio. Todo isto sen prexuízo de que poida exercitar calquera outro recurso que considere pertinente. Covelo O ALCALDE Asdo.: Juan Pablo Castillo Amigo Docuemento asinado electrónicamente